A Tekintet a világhálón folytatja – Új Egyenlőség
A Tekintet a világhálón folytatja
A csaknem 30 éves múltra visszatekintő Tekintet folyóirat nyomtatott formában többé nem jelenik meg, ám szó sincs a megszűnéséről: a lap ugyanis az interneten folytatja tovább a működését. A megújult online folyóirat próza, líra és szociográfia rovata igényes képanyaggal kiegészülve szolgálja tovább a hazai irodalom és művészet ügyét.
A kifejezetten az internetes verzió számára készült anyagokból ajánljuk Szemethy Orsi prózáját, Báthori Csaba és Jászberényi Sándor versét, valamint Doros Judit újságíró és Szabó Barnabás fotóriporter Egercsehiről, az egyik legismertebb Heves megyei bányásztelepülésről készült, művészi fotósorozattal illusztrált szociográfiáját.